Масъуд Акуста

Масъуд Акуста (); тав. 22 феврали 1964, Қуния, Туркия) — ҳунарпешаи синамо ва телевизиони турк.

 Зиндагинома 
Масъуд Акуста 22 феврали соли 1964 дар шаҳри Қунияи Туркия таваллуд шудааст.

Вай дар он ҷо мактаби ибтидоиро хатм кардааст. Пас аз ба нафақа баромадани падараш оила ба Айфон кӯчид ва соли 1976 ӯ мактаби миёнаро оғоз кард. Пас аз марги падар, ӯ бо оилааш соли 1985 ба Анқара кӯчид. Пас аз супоридани имтиҳони дохилшавӣ дар мактаби адабиёт ва санъат ҷой гирифт. Фаъолияти кории худро аз намоиш дар намоишномаҳои кӯдакона оғоз кардааст. Соли 1992, ӯ ба ҳайати ҳунармандони Театри Едитеппа Ҳади Чаман пайваст.

 Эҷодиёт дар синамо 
Азбаски Масъуд аз кӯдакӣ ба театр ва актёрӣ дилбастагӣ дошт, аввалин мухлисони худро дар ҷавонӣ пайдо кард. Гузашта аз ин, мард ҳамзамон дар театр кор мекунад ва ҳам дар филмҳои гуногун нақш меофарад. "Her Sey Çok Güzel Olacak" нахустин филми Месут аст, ки дар он ӯ худро дар сатҳи олӣ нишон додааст.

Дар тӯли фаъолияти худ Масъуд Акуста зиёда дар 20 филм нақш офаридааст. Нақши машҳуртарини ӯ нақши Кендал Шамвердӣ буд, ки ӯ дар силсилафилми "Садбарги сиёҳ" ба таври олӣ бозӣ кардааст. Бо шарофати ин нақш ӯ дар Тоҷикистон низ машҳур гашт. Нақшҳои асосиро дар ин силсилафилм Эҷе Услу, Айча Айшин Турон, Мерт Язиҷиоғлу бозидаанд. Инчунин асарҳои ӯ, ба мисли "Тӯфони ором" ва "Канори осмон" маъруф буданд. Дар ин филмҳо, ӯ Барут ва Усмонро нақшофарӣ кардааст.

Соли 2020 Масъуд Акуста дар силсилафилми Вавилон нақши золими асосии Сулаймонро бозид. Дар ин силсилафилм ситорагон, ба мисли Холид Эрганҷ, Нур Фоттеҳоғлу, Асли Анвар, Озан Гювен ва Онур Сайлак  нақшофарӣ кардаанд.

 Ҳаёти шахсӣ 
Масъуд Акуста рӯзи 3 июни соли 2016 издивоҷ кард, интихобкардаи ӯ Шафақ Йозбир мебошад. Ҷашни арӯсӣ дар меҳмонхонаи "Лимак Евразия" баргузор шуд. Тӯй боҳашамат ва бодабдаба гузашт, ки тибқи ҳама анъанаҳои туркӣ ташкил карда шуд.  Ровии маъруфи телевизион Эсра Эрол ошиқонро муаррифӣ кард.

 Филмнома 
 2021: Ташкилот - Мете
 2020: Babil - Сулаймон 
 2019: 7. Koğuştaki Mucize - Юсуф
 2019: Yüzleşme - Баттал Торосоғлу
 2018: Börü - Ирфон Аладағ
 2017: Роҳзанон дар дунё ҳукумат намекунанд -  Акрам Йилдиран
 2017: Ölene Kadar - Текин Зердан
 2017: Yıldızlar Şahidim - Фикрат
 2016: Köroğlu - Болу Бойӣ
 2013: Садбарги сиёҳ - Кендал Шамвердӣ
 2011: Ay Tutulması - Шафқат 
 2009: Ezel
 2009: Umut - Турон Бой
 2009: Водии гургон: дом - Унсал Камол
 2008: İpsiz Recep - Шариф
 2007: Sessiz Fırtına
 2006: Karagümrük Yanıyor - Ғафур
 2004: Çocuklar Ne Olacak - Октай
 2003: Kurşun Yarası - Ризо
 2001: Benimle Evlenir misin?
 2001: Güz Gülleri
 1999: Herşey Çok Güzel Olacak - дар қабулгоҳ 
 1998: Affet Bizi Hocam
 1998: Deli Yürek - Бурҳон
 1993: Son Söz Sevginin

 Нигаред низ 
Феҳристи ҳунарпешаҳои марди Туркия
 Эзоҳ 

 Пайвандҳо 




Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешамардони театри Туркия
Гурӯҳ:Ҳунарпешаҳои мард асри XXI
Гурӯҳ:Ҳунарпешаҳои мард асри XX